Germaniya iqtisodiyot vaziri Robert Xabek kelajakda Kiyevga Leopard tanklari yetkazib berilishi mumkinligini istisno etmadi. Foto: AFP Germaniya hukumati «Ukrainani maksimal darajada qo‘llab-quvvatlash maqsadida» frontdagi voqealar rivojiga mos ravishda hamkorlari bilan birgalikda tegishli qarorlar qabul qilmoqda, deya ma’lum qildi u ARD telekanali efirida. «Biz o‘z harakatlarimizni boshqa davlatlar bilan muvofiqlashtirmoqdamiz, bu koridor doirasida qarorlar qabul qilishda davom etiladi», — dedi Xabek. 5 yanvar kuni Berlin Ukrainaning uzoq muddatli so‘rovlaridan so‘ng, bu mamlakatga Patriot zenit-raketa tizimlari va Germaniyaning Marder piyoda jangovar mashinalarini yetkazib berishga rozi bo‘ldi, ular bilan bitta Ukraina batalonini jihozlash rejalashtirilgan. Yetkazib berish joriy yil choragida amalga oshirilishi kerak.